Για να εκτιμήσουμε καλύτερα το βάρος όλων αυτών των τακτικών και έκτακτων φόρων στην καθημερινή ζωή του ραγιά πρέπει να λάβουμε υπόψη μας και τις τιμές των προϊόντων, τις αμοιβές της εργασίας, την υποτίμηση του Τουρκικού νομίσματος κλπ., ζήτημα για το οποίο θα πούμε μόνο δύο λόγια. Tο συμπέρασμα που προκύπτει από ένα σύνολο τεκμηρίων είναι το ότι τα ημερομίσθια, παρόλο που είχαν αυξηθεί π.χ. στα τέλη του 18ου αιώνα το ημερομίσθιο ενός καλλιεργητή ανερχόταν σε 20 - 25 παράδες (40 παράδες = 1 γρόσι) και αργότερα στους 40 - 60 παράδες και ενός τεχνίτη στους 40 - 60 παράδες.